ANC-LP in sop ná hy glo vrou dreig - Maroela Media
Mervyn Dirks, ANC-LP, is Donderdag uit die Nasionale Vergadering verwyder en gaan moontlik nou dissiplinêr vervolg word nadat hy glo 'n vrouekollega gedreig en te lyf probeer gaan het.
Opposisiepartye het versoek dat Dirks uit die Nasionale Vergadering verwyder word nadat 'n onderonsie in die ANC se agterbanke sigbaar was. Jackson Mthembu, hoofsweep van die ANC, het bevestig dat ANC-LP's gesê het hulle is gedreig tydens die onderonsie.
Mthembu het LP's versoek om skriftelik kennis te gee van die dreigemente wat teen hulle gemaak is sodat daar dissiplinêre stappe gedoen kan word.
Cedric Frolick, voorsitter van die Nasionale Vergadering, het gesê hy kan nie optree nie aangesien hy nie die onderonsie gesien het nie. Dirks het ontken daar was 'n onderonsie. "Die bewering wat deur die rassistiese DA en sy trawante gemaak is, is nie korrek nie. Ek was nog nooit in enige onderonsie met enige lid betrokke nie."
Opposisiepartye het later gesê Dirks het vir hulle middelvinger gewys. Frolicks het Dirks daaroor uitgevra, waarop hy geantwoord het: "Daardie nieu-liberale word mal in die kop … hoekom moet ek die middelvinger wys?"
Terwyl Dirks die aantyging ontken het, was sy middelvinger weer in die lug en is hy uit die Nasionale Vergadering verwyder.
Man dood, vrou kritiek in Potch-aanval
Hy moet aangekla word Daar is te veel van hulle wat dink hulle onaantasbaar en kan sê en doen wat hulle wil terwyl hulle groot salarisse trek Kyk hoe het hulle gesit en slaap met die begrotings debat Miskien moet hulle opgelei word in debatvoering en nie skreeu politiek nie
Dis die stoffasie van die aaenseeee.
Wonderlike verklaring waarom politieke sluipmoorde, verkiesingsbedrog, staatskaping en vroueslanery tiperend van die politici is wat behoort tot die party.